[{"text_idx": "#000000", "text": "Beirniadu cynghorau am beidio defnyddio cronfa cymorth tai"}, {"text_idx": "#000001", "text": "Mae elusennau wedi beirniadu rhai o gynghorau Cymru am roi cymorth ariannol yn o\u0302l i'r llywodraeth yn hytrach na'i ddefnyddio."}, {"text_idx": "#000002", "text": "Bydd cynghorau Cymru yn rhoi \u00a377,000 o gronfa oedd i fod i helpu pobl sy'n cael trafferth talu eu rhent yn o\u0302l i Lywodraeth y DU."}, {"text_idx": "#000003", "text": "Mae cyngor Merthyr Tudful yn rhoi \u00a340,000 yn o\u0302l - mwy nag unrhyw awdurdod lleol arall yng Nghymru."}, {"text_idx": "#000006", "text": "Mae cynghorau'n cael arian gan yr Adran Gwaith a Phensiynau (DWP) bob blwyddyn i'w wario ar Daliadau Tai yn o\u0302l Disgresiwn (DHP)."}, {"text_idx": "#000007", "text": "Mae'r taliadau ar gyfer pobl sy'n cael Budd-dal Tai neu Gredyd Cynhwysol a sydd angen cymorth ychwanegol gyda chostau rhent."}, {"text_idx": "#000008", "text": "Os nad yw'r arian yn cael ei wario gan gynghorau, mae'n rhaid iddyn nhw ei roi yn o\u0302l i'r llywodraeth ar ddiwedd y flwyddyn ariannol."}, {"text_idx": "#000009", "text": "Cafodd cynghorau Cymru gyfanswm o \u00a39,749,151 eleni, cynnydd o 24% o'i gymharu gyda 2016/17."}, {"text_idx": "#000010", "text": "Mae pob un ond tri o gynghorau Cymru wedi gwario eu holl arian:"}, {"text_idx": "#000011", "text": "Mae'r ffigyrau diweddaraf yn dangos bod 26,741 o bobl wedi gwneud cais am gymorth yn 2017/18, a bod 5,380 wedi eu gwrthod."}, {"text_idx": "#000012", "text": "Y grant cyfartalog i daliad DHP yw \u00a3418.15."}, {"text_idx": "#000013", "text": "Dywedodd rheolwr ymgyrchoedd Shelter Cymru, Jennie Bibbings bod \"llawer o gleientiaid\" wedi dod atyn nhw gyda phroblemau tai, ond bod ceisiadau DHP yn cael eu gwrthod."}, {"text_idx": "#000014", "text": "\"O ganlyniad roedd rhai ohonyn nhw yn mynd yn ddigartref - sy'n costio mwy i'r awdurdod lleol,\" meddai."}, {"text_idx": "#000016", "text": "\"Os ydy'r arian yn mynd yn o\u0302l i San Steffan yna mae'n wastraff llwyr o adnoddau i Gymru.\""}, {"text_idx": "#000019", "text": "Wrth ymateb, dywedodd y Cynghorydd Andrew Barry bod y cyngor wedi cael trafferth gwario'r holl arian."}, {"text_idx": "#000020", "text": "\"Fe wnaeth y DWP gynyddu ein cyllideb o \u00a342,000 llynedd gyda'r disgwyliad y byddai effaith o'r cap ar fudd-daliadau."}, {"text_idx": "#000021", "text": "\"Ond yn syml ni wnaeth y niferoedd ddod i'r fei. Y polisi yw'r polisi. Rydyn ni'n cadw at y polisi.\""}, {"text_idx": "#000022", "text": "Ychwanegodd bod y cyngor wedi rhoi rhwng 96-98% o'r arian ers 2014, a bod llai o geisiadau am yr arian yn \"beth da i Ferthyr gan ei fod yn golygu bod yr ardal yn gwella\"."}, {"text_idx": "#000024", "text": "Credyd Cynhwysol: 'Mwy i golli cartrefi'"}, {"text_idx": "#000026", "text": "Prif StraeonCynlluniau am dreth twristiaeth i Gymru gam yn nesPublished12 awr yn o\u0302lCam ymlaen i gynllun cludo dw\u0302r o Bowys i LoegrPublished11 awr yn o\u0302lCyfarfod cyhoeddus ar ddyfodol meddygfa PorthmadogPublished9 awr yn o\u0302l"}, {"text_idx": "#000027", "text": "Cynlluniau am dreth twristiaeth i Gymru gam yn nes"}]